সড়ক দুর্ঘটনায় আহত ২ মাধ্যমিক পরীক্ষার্থী সহ আরও ১

দেবাশিস মণ্ডল (অশোকনগর, উত্তর ২৪ পরগনা): অশোকনগরে পরীক্ষা কেন্দ্রে যাওয়ার পথে বাইক দুর্ঘটনায়, আহত তিন। আহতের মধ্যে রয়েছে দুজন মাধ্যমিক পরীক্ষার্থী (Madhyamik Examination 2025) ছাত্রী ও বাইক চালক (Bike driver) । হাসপাতালে বসে পরীক্ষা দেওয়ার ব্যবস্থা করল প্রশাসন। আহত তিনজনকে নিয়ে যাওয়া হয় অশোকনগর সবদালপুর গ্রামীণ হাসপাতালে (Ashoknagar Sabdalpur Rural Hospital)। বাইক চালকের অবস্থা আশঙ্কাজনক হওয়ায় তাকে বারাসত হাসপাতালে পাঠানো হয়।

আহত দুই পরীক্ষার্থীর চিকিৎসা হয় গ্রামীণ হাসপাতালে এবং পরবর্তীতে পুলিশ এবং স্থানীয় তৃণমূল নেতৃত্বের চেষ্টায় হাসপাতালে পরীক্ষার ব্যবস্থা করা হয় আহত দুই ছাত্রীর।

আরও পড়ুন: বিধানসভার পরিষদীয় দলের বৈঠক থেকে কড়া বার্তা মুখ্যমন্ত্রীর

পরিবার সূত্রে জানা গেছে, জঙ্গলপুর কাঠ মিল এলাকায় বাইকের সঙ্গে অপর একটি বাইকের মুখোমুখি সংঘর্ষ হয়। স্থানীয় লোকজন আহত তিনজনকে উদ্ধার করে তড়িঘড়ি সবদালপুর গ্রামীণ হাসপাতালে নিয়ে আসে। দুই ছাত্রীর বাড়ি অশোকনগর দাতারী মন্ডল হাট এলাকায়।

গুমা নজরুল বালিকা বিদ্যালয়ের ছাত্রী, রাজীবপুর এভি স্কুলে পরীক্ষা দিতে যাচ্ছিল। ঘটনাস্থলে অশোকনগর থানার ভারপ্রাপ্ত আধিকারিকের নেতৃত্বে রয়েছে পুলিশ বাহিনী।